Εγχειρίδιο χρήσης VAIO

Συχνές ερωτήσεις

#### Τι πρέπει να κάνω εάν δεν ενεργοποιείται ο υπολογιστής μου VAIO (η ενδεικτική λυχνία λειτουργίας δεν ανάβει);

- Βεβαιωθείτε ότι όλα τα καλώδια είναι σταθερά συνδεδεμένα στις συσκευές. Για παράδειγμα, ελέγξτε τη σύνδεση μεταξύ του υπολογιστή σας VAIO και του καλωδίου τροφοδοσίας και τη σύνδεση του καλωδίου τροφοδοσίας με την πρίζα εναλλασσόμενου ρεύματος. [Πληροφ.]

- Βεβαιωθείτε ότι όλα τα καλώδια είναι σταθερά συνδεδεμένα στις συσκευές, για παράδειγμα ο υπολογιστής VAIO με το μετασχηματιστή εναλλασσόμενου ρεύματος, ο μετασχηματιστής εναλλασσόμενου ρεύματος με το καλώδιο ρεύματος και το καλώδιο ρεύματος με μια πρίζα. [Πληροφ.]

- Αν συνδέσετε το καλώδιο ρεύματος του υπολογιστή VAIO σε πολύπριζο με διακόπτη, βεβαιωθείτε ότι ο διακόπτης είναι σε θέση ενεργοποίησης και ότι το καλώδιο ρεύματος του πολύπριζου είναι καλά συνδεδεμένο σε μια πρίζα.

- Αν δεν απενεργοποιείτε τον υπολογιστή VAIO μέσω της κανονικής διαδικασίας, ενδέχεται να ανασταλεί η λειτουργία του ελεγκτή ενέργειας λόγω σφάλματος προγράμματος.
  Αποσυνδέστε όλα τα καλώδια και τις περιφερειακές συσκευές, όπως το καλώδιο τροφοδοσίας και τη συσκευή USB και περιμένετε για περίπου πέντε λεπτά. Στη συνέχεια, τοποθετήστε τα πάλι στη θέση τους και ενεργοποιήστε ξανά τον υπολογιστή.

- Βεβαιωθείτε ότι χρησιμοποιείτε το παρεχόμενο καλώδιο τροφοδοσίας ή/και τον μετασχηματιστή εναλλασσόμενου ρεύματος της Sony.
  Για την ασφάλειά σας, χρησιμοποιείτε μόνο το αυθεντικό καλώδιο τροφοδοσίας ή τον αυθεντικό μετασχηματιστή εναλλασσόμενου ρεύματος της Sony, που σας παρέχει η Sony για τον υπολογιστή σας VAIO.

- Βεβαιωθείτε ότι ο υπολογιστής VAIO δεν βρίσκεται σε κατάσταση Αδρανοποίησης πατώντας το κουμπί (Ισχύς (Power)) στον υπολογιστή.
  Έχετε υπόψη ότι, αν πατήσετε και κρατήσετε πατημένο το κουμπί (Ισχύς (Power)) για περισσότερα από τέσσερα δευτερόλεπτα, ο υπολογιστής θα απενεργοποιηθεί.