Εγχειρίδιο χρήσης VAIO

Στοιχεία αναφοράς

# Συμβατό "Memory Stick"

Η υποδοχή "Memory Stick" του υπολογιστή σας VAIO είναι συμβατή με τα παρακάτω μεγέθη και είδη μέσων:

- "Memory Stick Duo"

- "Memory Stick PRO Duo"

- "Memory Stick PRO-HG Duo"

- "Memory Stick Micro"

## Πληροφορίες για το "MagicGate"

Το "MagicGate" αναφέρεται σε τεχνολογία προστασίας πνευματικών δικαιωμάτων που έχει αναπτυχθεί από τη Sony. Εκτελείται διαδικασία ελέγχου ταυτότητας μεταξύ της συμβατής με "MagicGate" συσκευής και του "Memory Stick" προκειμένου να ελεγχθεί αν είναι δυνατή η ορθή αποθήκευση και αναπαραγωγή δεδομένων καθώς και η κρυπτογράφηση των δεδομένων. Πριν από την αναπαραγωγή των δεδομένων εκτελείται ξανά πιστοποίηση και μόνο όταν η ταυτότητά τους έχει πιστοποιηθεί σωστά τα δεδομένα αποκρυπτογραφούνται και αναπαράγονται. Τα δεδομένα με προστασία πνευματικών δικαιωμάτων μπορούν να αναπαραχθούν μόνο από πιστοποιημένες συσκευές.
Σημείωση

- Ο υπολογιστής VAIO υποστηρίζει μόνο "Memory Stick" μεγέθους Duo κι όχι "Memory Stick" βασικού μεγέθους.

- Πριν χρησιμοποιήσετε το "Memory Stick Micro" ("M2"), φροντίστε να το τοποθετήσετε σε προσαρμογέα "M2" Duo. Αν τοποθετήσετε το μέσο απευθείας στην υποδοχή "Memory Stick Duo", χωρίς τον προσαρμογέα, ενδέχεται να μην είναι δυνατή η αφαίρεσή του από την υποδοχή.

- Ο υπολογιστής VAIO έχει δοκιμαστεί και έχει αποδειχθεί ότι είναι συμβατός με οποιοδήποτε Sony "Memory Stick", χωρητικότητας έως και 32 GB, που διατίθεται από το Μάιο του 2012. Ωστόσο, η συμβατότητα των "Memory Stick" δεν είναι εξασφαλισμένη σε όλες τις περιπτώσεις.

- Η μη προσωπική χρήση δεδομένων ήχου ή/και εικόνας που έχετε καταγράψει χωρίς προηγούμενη έγκριση των αντίστοιχων κατόχων πνευματικών δικαιωμάτων είναι αντίθετη στη νομοθεσία περί προστασίας των πνευματικών δικαιωμάτων. Επομένως, τα "Memory Stick" που περιέχουν δεδομένα με πνευματικά δικαιώματα επιτρέπεται να χρησιμοποιηθούν μόνο στα πλαίσιο που ορίζει η νομοθεσία.

- Χρησιμοποιήστε "Memory Stick" με το λογότυπο "MagicGate" για να επωφεληθείτε από αυτή την τεχνολογία.

- Αν χρησιμοποιείτε "Memory Stick" σε χώρο που υπόκειται σε στατικό ηλεκτρισμό ή ηλεκτρικό θόρυβο, ενδέχεται να χαθούν τα αποθηκευμένα δεδομένα.

- Το μέγιστο δυνατό μέγεθος για ένα αρχείο σε "Memory Stick PRO Duo" ή "Memory Stick PRO-HG Duo" είναι μικρότερο από 4 GB, όπως προσδιορίζεται στις προδιαγραφές του συστήματος αρχείων.

Σχετικό θέμα
Πληροφορίες για το "Memory Stick"
Εισαγωγή/Αφαίρεση του "Memory Stick"
Διαμόρφωση του "Memory Stick"
Σημειώσεις για τη χρήση του "Memory Stick"